google/wiki40b huggingface dataset:
यूटीसी अंतर

यूटीसी अंतर (UTC offset, यूटीसी ऑफसेट) या सविस अंतर किसी भी स्थान के मानक समय के यूटीसी (समन्वयित विश्वव्यापी समय) से अंतर को बोलते हैं। मसलन किसी भी क्षण में भारत का मानक समय उस समय के यूटीसी से ५.५ घटे आगे होता है, इसलिए भारत का यूटीसी अंतर +५:३० बताया जाता है।

दिवालोक बचत समय

कुछ देशों में गर्मियों में हर रोज़ थोड़ा जल्दी होने वाले प्रकाश का प्रयोग राष्ट्रीय-स्तर पर उर्जा बचने के लिए किया जाता है। इसके लिए हर वर्ष में निर्धारित शुरूआती और अंतिम तिथियाँ तय करके उन दोनों के बीच पूरे राष्ट्र की घड़ियाँ एक घंटा आगे कर दी जाती है। इस से पूरे देश की दिनाचार्य लगभग एक घंटे पहले शुरू होती है और एक घंटे पहले ख़त्म होती है, यानि रात को बत्तियाँ इत्यादि एक घंटा कम प्रयोग होती हैं और उर्जा की बचत होती है। इस रीति को दिवालोक बचत समय (दि॰ब॰स॰, daylight saving time, डेलाईट सेविंग टाइम) कहा जाता है। जिन दिनों में किसी स्थान पर दि॰ब॰स॰ चालू हो वहाँ (केवल दि॰ब॰स॰ काल के लिए) यूटीसी अंतर में +१:०० जोड़ दिया जाता है। इस वजह से किसी भी समय मंडल में कुछ स्थान वर्ष में कुछ महीनों के लिए अपना यूटीसी अंतर बदल सकते हैं।
बनारस – ए मिस्टिक लव स्टोरी (2006 फ़िल्म)

बौक्स ऑफिस

how are u
२२१८ ईसा पूर्व

२२१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लोथल

लोथल (गुजराती: લોથલ), प्राचीन सिंधु घाटी सभ्यता के शहरों में से एक बहुत ही महत्वपूर्ण शहर है। लगभग 2400 ईसापूर्व पुराना यह शहर भारत के राज्य गुजरात के भाल क्षेत्र में स्थित है और इसकी खोज सन 1954 में हुई थी। भारतीय पुरातत्व सर्वेक्षण ने इस शहर की खुदाई 13 फ़रवरी 1955 से लेकर 19 मई 1956 के मध्य की थी। लोथल, अहमदाबाद जिले के धोलका तालुका के गाँव सरागवाला के निकट स्थित है। अहमदाबाद-भावनगर रेलवे लाइन के स्टेशन लोथल भुरखी से यह दक्षिण पूर्व दिशा में 6 किलोमीटर की दूरी पर स्थित है। लोथल अहमदाबाद, राजकोट, भावनगर और धोलका शहरों से पक्की सड़क द्वारा जुड़ा है जिनमें से सबसे करीबी शहर धोलका और बगोदरा हैं।
लोथल गोदी जो कि विश्व की प्राचीनतम ज्ञात गोदी है, सिंध में स्थित हड़प्पा के शहरों और सौराष्ट्र प्रायद्वीप के बीच बहने वाली साबरमती नदी की प्राचीन धारा के द्वारा शहर से जुड़ी थी, जो इन स्थानों के मध्य एक व्यापार मार्ग था। उस समय इसके आसपास का कच्छ का मरुस्थल, अरब सागर का एक हिस्सा था। प्राचीन समय में यह एक महत्वपूर्ण और संपन्न व्यापार केंद्र था जहाँ से मोती, जवाहरात और कीमती गहने पश्चिम एशिया और अफ्रीका के सुदूर कोनों तक भेजे जाते थे। मनकों को बनाने की तकनीक और उपकरणों का समुचित विकास हो चुका था और यहाँ का धातु विज्ञान पिछले 4000 साल से भी अधिक से समय की कसौटी पर खरा उतरा था। 
1961 में भारतीय पुराततव सर्वेक्षण ने खुदाई का कार्य फिर से शुरु किया और टीले के पूर्वी और पश्चिमी पक्षों की खुदाई के दौरान उन वाहिकाओं और नालों को खोद निकाला जो नदी के द्वारा गोदी से जुड़े थे। प्रमुख खोजों में एक टीला, एक नगर, एक बाज़ार स्थल और एक गोदी शामिल है। उत्खनन स्थल के पास ही एक पुरात्तत्व संग्रहालय स्थित हैं जिसमें सिंधु घाटी से प्राप्त वस्तुएं प्रदर्शित की गयी हैं।

उत्तर हड़प्पा संस्कृति

आर एस राव द्वारा उत्खनन किया गया== लोथल की खुदाई ==

प्रमुख और गौण शहर

लोथल से पक्की मिट्टी की नाव का साक्ष्य प्राप्त। होता है तथा सर्वाधिक महत्वपर्ण बंदरगाह लोथल स्थित जवारिय बंदरगाह था
पति

पति बहुत-सी हिन्द-ईरानी भाषाओँ में 'स्वामी' या 'मालिक' के लिए एक शब्द है। यह संस्कृत, हिन्दी, अवस्ताई फ़ारसी और बहुत सी अन्य भाषाओँ में देखा जाता है। इसका स्त्रीलिंग रूप 'पत्नी' है, जिसका अर्थ 'स्वामिनी' या 'मालकिन' निकलता है। यह शब्द अक्सर दूसरे शब्दों के पीछे स्वामित्व दिखाने के लिए जोड़ा जाता है, जैसे कि 'लखपति', 'सेनापति' और 'क्षेत्रपति'। आधुनिक हिन्दी, नेपाली, बंगाली और अन्य हिन्द-आर्य भाषाओँ में अकेले 'पति' शब्द का अर्थ 'शौहर' होता है और 'पत्नी' का अर्थ 'बीवी'। यह 'दम्पति' जैसे शब्दों में भी प्रयोग होता है, जिसका अर्थ है 'घर के मालिक-मालकिन'।

शब्दोत्पत्ति और सजातीय शब्द

माना जाता है कि 'पति' शब्द अति-प्राचीन है और आदिम हिन्द-यूरोपीय भाषा से उत्पन्न हुआ था। अवस्ताई भाषा जैसी प्राचीन ईरानी भाषाओँ में भी 'दमन-पैति' जैसे शब्द थे, जो संस्कृत के 'दम्पति' शब्द का सजातीय शब्द है। 'पति' के सजातीय शब्द बहुत सी हिन्द-यूरोपीय भाषाओँ में मिलते हैं। मसलन अंग्रेज़ी का एक शब्द 'डॅस्पॉट​' (despot) है, जो यूनानी भाषा के δεσ-πότης (देस-पोतिस) से विकसित हुआ है। यूनानी में इसका अर्थ 'मालिक, स्वामी, शासक' हुआ करता था और अंग्रेज़ी में इसका मतलब बदलकर 'तानाशाह' हो गया है। लातिनी भाषा में इस 'पोती' का अर्थ यूनानी और संस्कृत से ज़रा बदल गया और 'स्वामी' कि जगह इसका अर्थ 'क्षमता' बन गया। यह अर्थ-परिवर्तन भाषाविज्ञान में 'संज्ञा से विशेषण बन जाने के परिवर्तन का उदाहरण' बुलाया गया है। इस से अंग्रेज़ी के पोटेंट (potent, यानि 'शक्तिशाली'), पोटेंशियल (potential, यानि 'क्षमता') और पोटेंटेट​ (potentate, यानि 'शासक') शब्द आये हैं। यूरोप की लिथुएनियाई भाषा में 'पत्स' (pats) शब्द का अर्थ हिन्दी के 'पति' की तरह ही 'शौहर' होता है।
सन्त एकनाथ

एकनाथ (१५३३-१५९९ ई.) प्रसिद्ध मराठी सन्त जिनका जन्म पैठण में संत भानुदास के कुल में हुआ था। इन्होंने संत ज्ञानेश्वर द्वारा प्रवृत्त साहित्यिक तथा धार्मिक कार्य का सब प्रकार से उत्कर्ष किया। ये संत भानुदास के पौत्र थे। गोस्वामी तुलसीदास के समान मूल नक्षत्र में जन्म होने के कारण ऐसा विश्वास है कि कुछ महीनों के बाद ही इनके माता पिता की मृत्यु हो गई थी। बालक एकनाथ स्वभावत: श्रद्धावान तथा बुद्धिमान थे। देवगढ़ के हाकिम जनार्दन स्वामी की ब्रह्मनिष्ठा, विद्वत्ता, सदाचार और भक्ति देखकर भावुक एकनाथ उनकी ओर आकृष्ट हुए और उनके शिष्य हो गए। एकनाथ ने अपने गुरु से ज्ञानेश्वरी, अमृतानुभव, श्रीमद्भागवत आदि ग्रंथों का अध्ययन किया और उनका आत्मबोध जाग्रत हुआ। गुरु की आज्ञा से ये गृहस्थ बने।
एकनाथ अपूर्व संत थे। प्रवृत्ति और निवृत्ति का ऐसा अनूठा समन्वय कदाचित् ही किसी अन्य संत में दिखाई देता है। आज से ४०० वर्ष पूर्व इन्होंने मानवता की उदार भावना से प्रेरित होकर अछूतोद्धार का प्रयत्न किया। ये जितने ऊँचे संत थे उतने ही ऊँचे कवि भी थे। इनकी टक्कर का बहुमुखी सर्जनशील प्रतिभा का कवि महाराष्ट्र में इनसे पहले पैदा नहीं हुआ था। महाराष्ट्र की अत्यंत विषम अवस्था में इनको साहित्यसृष्टि करनी पड़ी। मराठी भाषा, उर्दू-फारसी से दब गई थी। दूसरी ओर संस्कृत के पंडित देशभाषा मराठी का विरोध करते थे। इन्होंने मराठी के माध्यम से ही जनता को जाग्रत करने का बीड़ा उठाया।
थानागाजी विधानसभा क्षेत्र (राजस्थान)

थानागाजी विधानसभा क्षेत्र राजस्थान का एक विधानसभा क्षेत्र है।
लोधरन जिला

पाकिस्तान के पंजाब प्रांत का एक जिला।
बसन्त पंचमी

माघ महीने की शुक्ल पंचमी को बसन्त पंचमी के नाम से जाना जाता है। बसंत की शुरुआत इस दिन से होती है। इसको बुद्धि, ज्ञान और कला की देवी सरस्वती की पूजा-आराधना के दिन के रूप में मनाया जाता है। मौसमी फूलों और फलों और चंदन से सरस्वती पूजा की जाती है। सरस्वती को अच्छे व्यवहार, बुद्धिमत्ता, आकर्षक व्यक्तित्व, संगीत का प्रतीक भी माना जाता है।
दहीखेड़ा

दहीखेड़ा भारतीय राज्य राजस्थान के झालावाड़ जिले की खानपुर तहसील का एक गाँव है।

जनसांख्यिकी

भारत की २०११ की जनगणना के अनुसार गाँव की कुल जनसंख्या 3041 है जिसमें १५५८ पुरुष और १४८३ महिलायें हैं।
जापानी कड़ी

अवलोकन

चूंकि करी को ब्रिटिश व्यंजनों के माध्यम से जापान में पेश किया गया था, इसलिए इसे मूल रूप से पश्चिमी व्यंजन माना जाता था। यह पश्चिमी शैली की करी भारतीय-शैली की करी के साथ-साथ मौजूद है, जो 1990 के दशक में भारतीय रेस्तरां में वृद्धि के बाद से लोकप्रिय हो गई है। पश्चिमी शैली की करी, कढ़ी पाउडर के साथ मिश्रित स्ट्यू से प्रभावित है, जो ब्रिटिश रॉयल नेवी में लोकप्रिय थे। शाही जापानी नौसेना ने बेरीबेरी को रोकने के लिए शाही नौसेना से करी पकवान को अपनाया था और आज भी जापान मैरीटाइम सेल्फ डिफेंस फोर्स के शुक्रवार के मेनू करी है। यह व्यंजन  1960 के दशक के अंत में लोकप्रिय हो गया और सुपरमार्केट और रेस्तरां में खरीद के लिए उपलब्ध हो गया। जापान में इसकी शुरुआत के बाद से इसे अनुकूलित किया गया है और इसका इतना व्यापक रूप से सेवन किया जाता है कि इसे राष्ट्रीय व्यंजन  माना जाता है।

इतिहास

अंग्रेजों द्वारा मीजी युग (1868-1912) के दौरान जापान में करी की शुरुआत की गई थी, जब भारतीय उपमहाद्वीप ब्रिटिश राज के औपनिवेशिक शासन के अधीन था। जापान में करी के लिए व्यंजन भारतीय करी के नहीं थे, बल्कि ब्रिटिश करी पाउडर पर आधारित थे, और पश्चिमी मूल के बारे में सोचा गया था। विशेष रूप से क्रोस और ब्लैकवेल करी पाउडर को जापान में आयात किया गया था। 1870 के दशक तक, जापान में करी परोसी जाने लगी और जापानी आहार में एक प्रधान आहार बन गया। जापानी सेना में लोकप्रिय होने के कारण, यह बाद में स्कूल कैफेटेरिया में लोकप्रिय हो गया। यह केवल 20 वीं शताब्दी की शुरुआत तक जापानी नौसेना में लोकप्रिय हुआ। 2000 तक, सुशी या टेम्पुरा की तुलना में करी एक अधिक भोजन था। भारतीय उप-महाद्वीप में परोसा जाने वाली करी, नाकामुराया करी के नाम से जाना जाता है। इसे जापान में राश बिहारी बोस द्वारा पेश किया गया था जब उन्होंने नाकामुरा बेकरी में करी बेचना शुरू किया था।

दक्षिण कोरिया

जापानी शासन की अवधि के दौरान करी को दक्षिण कोरिया में पेश किया गया था और वहां यह लोकप्रिय है। यह अक्सर बन्सिक रेस्तरां (डिनर-शैली के प्रतिष्ठान), डोनकेसेउ-उन्मुख रेस्तरां और जापानी रेस्तरां के बहुमत पर पाया जाता है। प्रेमाडे करी और पाउडर मिक्स सुपरमार्केट में आसानी से उपलब्ध हैं।

उत्तर कोरिया

1960 और 1970 के दशक के प्रत्यावर्तन परियोजना के दौरान जापानियों द्वारा कोरियाई और जापानी लोगों द्वारा उत्तर कोरिया में जापानी शैली की करी की शुरुआत की गई थी। अन्य जापानी व्यंजनों के साथ, यह स्थानीय उत्पादों के लिए नए आगमन से कारोबार करता था और वर्कर्स पार्टी के कार्यकर्ताओं को रिश्वत देता था।

अन्यत्र

करी के मिश्रण को जापान और कोरिया के इलावा उन देशों की सुपरमार्केट में पाया जा सकता है जिनमें जापानी सेक्शन या जापानी या एशियाई खाद्य भंडार हैं। जापान में सबसे बड़ी जापानी करी कंपनी हाउस फूड्स कॉर्पोरेशन है। कंपनी संयुक्त राज्य अमेरिका में 10 से अधिक करी हाउस रेस्तरां संचालित करती है। इसकी संबद्ध कंपनी कोको इचिबानया (इचिबानया को लिमिटिड) या कोकोईची के जापान में 1,200 से अधिक रेस्तरां हैं। कोको इचिबानया की हवाई (यूएसए), कैलिफोर्निया (यूएसए), चीन, हांगकांग, ताइवान, कोरिया, सिंगापुर, इंडोनेशिया, फिलीपींस और थाईलैंड में शाखाएं हैं।
इटरबियम(III) क्लोराइड

इटरबियम(III) क्लोराइड, जिसका रासायनिक सूत्र YbCl₃ है, एक अकार्बनिक यौगिक है।
परचित्‍तज्ञान

दूरसंवेदन, मन:पर्यय या परचित्‍तज्ञान (अंग्रेजी: Telepathy) एक ऐसी शक्ति है, जिससे दूर बैठे व्यक्ति की मानसिक स्थिति से सम्पर्क किया जा सकता है। प्राचीनकाल में इसके माध्यम से सिद्ध लोग एक दूसरे से वार्तालाप किया करते थे।

दूरसंवेदन के माध्यम से हम खुद से भौतिक सम्बन्ध में आने वाले व्यक्तियों के प्रति अछे विचारो का आवागमन कर सकते हैं।
वंशवाद

वंशवाद या परिवारवाद शासन की वह पद्धति है जिसमें एक ही परिवार, वंश या समूह से एक के बाद एक कई शासक बनते जाते हैं। वंशवाद, भाईभतीजावाद का जनक और इसका एक रूप है। ऐसा माना जाता है कि लोकतन्त्र में वंशवाद के लिये कोई स्थान नहीं है किन्तु फिर भी अनेक देशों में अब भी वंशवाद हावी है। वंशवाद, निकृष्टतम कोटि का आरक्षण है। यह राजतन्त्र का एक सुधरा हुआ रूप कहा जा सकता है। वंशवाद, आधुनिक राजनैतिक सिद्धान्तों एवं प्रगतिशीलता के विरुद्ध है।

भारत में वंशवाद

भारत में वंशवाद अपनी जड़े मजबूत कर चुका है। नेहरू खानदान इसमें सबसे प्रमुख है जिसमें जवाहर लाल नेहरु, इंदिरा गांधी, राजीव गांधी, सोनिया गांधी और राहुल गांधी सत्ता का आनन्द उठाते रहे हैं। 
इसके अलावा छोटे-मोटे कुछ और उदाहरण भी है जैसे बाल ठाकरे द्वारा शिवसेना में परिवारवाद को बढ़ावा देना, लालू यादव, शरद पवार, शेख़ अब्दुल्ला, फ़ारुख़ अब्दुल्ला, उमर अब्दुल्ला परिवार, माधवराव सिंधिया परिवार, मुलायम सिंह यादव आदि भी छोटे स्तर पर इसे प्रोत्साहित करते आये हैं।
अलका बेओत्रा

डॉ॰ अलका बेओत्रा (अँग्रेजी: Dr. Alka Beotra) भारतीय महिला को विश्व डोपिंग रोधी वैज्ञानिक संघ (WAADS) के कार्यकारी समिति की सदस्य हैं। 13 मार्च, 2015 को उन्हें इस पद हेतु नामित किया गया। वे संघ के 6 सदस्यीय कार्यकारी समिति में नामित होने वाली एक मात्र एशियाई महिला हैं। वर्तमान में डॉ॰ अलका युवा कार्य और खेल मंत्रालय के अधीन राष्ट्रीय डोप परीक्षण प्रयोगशाला की वैज्ञानिक निदेशक के रूप में कार्यरत हैं।

करियर

अलका ने काशी हिन्दू विश्‍वविद्यालय, वाराणसी से 1977 में परास्नातक तथा 1981 में पीएच.डी. में करने के बाद फरवरी 1982 से मार्च 1990 तक अखिल भारतीय आयुर्विज्ञान संस्थान, नई दिल्ली के फार्माकोलॉजी विभाग में पूल ऑफिसर और रिसर्च ऑफिसर के पद पर काम किया। तत्पश्चात मार्च 1990 में वे भारतीय खेल प्राधिकरण के डोप नियंत्रण केंद्र में वैज्ञानिक के पद पर नियुक्त हुईं और उसके बाद एथलीटों की दवा के परीक्षण कार्य से जुड़ी। वे मार्च 2002 से अगस्त 2009 तक डोप परीक्षण प्रयोगशाला नई दिल्ली में उप वैज्ञानिक निदेशक तथा पदोन्नति के पश्चात सितंबर 2009 से लगातार वैज्ञानिक निदेशक के पद पर कार्यरत हैं। उन्हें डोप परीक्षण प्रयोगशाला में काम करने का 24 साल का अनुभव है। तीन वर्ष की अवधि के लिए मार्च 2015 से वे एंटी डोपिंग वैज्ञानिकों (WAADS) की वर्ल्ड एसोसिएशन के कार्यकारी बोर्ड की सदस्य नामित हुयी है। 
वे 1999 से लगातार इंडियन एसोसिएशन ऑफ स्पोर्ट्स मेडिसिन (IASM) में विभिन्न पदों पर कार्य कर चुकी हैं। वर्तमान में वे इंडियन एसोसिएशन ऑफ स्पोर्ट्स मेडिसिन में उपाध्यक्ष हैं और खेल चिकित्सा एशियाई फेडरेशन के डोपिंग आयोग की सदस्य हैं।
राजश्री

राजश्री हिन्दी फ़िल्मों की एक अभिनेत्री हैं। वह जानवर (1965) और ब्रह्मचारी (1968) जैसी फिल्मों में अपने काम के लिए जानी जाती हैं। हालांकि उन्होंने कई और सफल फिल्मों में भी काम किया है।

व्यक्तिगत जीवन

राजश्री प्रसिद्ध फिल्म निर्माता शन्ताराम और उनकी दूसरी पत्नी, अभिनेत्री जयश्री की पुत्री हैं। उनके भाई किरण शन्ताराम मुम्बई के पूर्व नगरपाल (एक नाममात्र का पद) थे। फिल्म अराउंड द वर्ल्ड (1967) के लिए अमेरिका में राज कपूर के साथ फिल्मांकन के दौरान उनकी मुलाकात अमेरिकी छात्र ग्रेग चैपमैन से हुई। दोनों ने तीन साल बाद पाँच दिनों तक चलने वाले भारतीय समारोह में शादी की। वह अपने पति के साथ स्थायी रूप से अमेरिका में रहने चली गई। उनकी एक बेटी है। वे लॉस एंजिल्स में रहते हैं।

फ़िल्मी सफर

राजश्री को उनके पिता ने गीत गाया पत्थरों ने (1964) के जरिये फिल्मों में उतारा था। यह अभिनेता जितेन्द्र की भी पहली फ़िल्म थी।
२७०५ ईसा पूर्व

२७०५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७०५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सत्गुरु

सत्गुरु या सद्गुरु का अर्थ है सच्चा गुरु. यह शब्द गुरु के अन्य रूपों जैसे संगीत विद्या के गुरु, पढा़ने वाले गुरु, माता-पिता रूपी गुरु आदि से अलग माना जाता है। सत्गुरु नाम केवल ऐसे ज्ञानप्राप्त ऋषि/ संत को दिया जाता है जिसके जीवन का उद्देश्य आध्यात्मिक मार्ग पर गुरु-शिष्य परंपरा के अनुसार बनाए गए शिष्य को मार्गदर्शन देना है जिसके परिणाम से ईश्वर प्राप्ति हो कर आत्मज्ञान हो जाता है।

प्राचीन और परंपरागत स्रोत

अनुशंसा यह कहती है कि सच्चे गुरु या सत्गुरु का सबसे बड़ा गुण यह है कि वह स्वयं भी सच्चे मालिक ईश्वर को जान चुका हो।  कबीर के एक शब्द में सत्गुरु को सच्चा संत कहा गया है। भगवान राम के गुरु वसिष्ठ, त्रेता युग में सत्गुरु थे। स्वामी शंकर पुरुषोत्तम तीर्थ योग वासिष्ठ का संदर्भ देते हैं:-"वास्तविक गुरु वह है जो दृष्टि, स्पर्श, या अनुदेश से शिष्य के शरीर में आनंद संवेदन उत्पन्न कर दे". सत्गुरु का अखंड ब्रह्मचारी होना सभी ने आवश्यक नहीं माना है। उदाहरणत: हिंदु सत्गुरु तुकाराम, एक गृहस्थ थे। मोइनुद्दीनचिश्ती के भी परिवार था। सत्गुरु कबीर के भी दो बच्चे थे कमाल और कमाली जो बहुत भक्त थे। * गुलरपुरा आश्रम वाले सद्गुरुदेव श्री ब्रजमोहन गोतम (गुरुजी) भी एक गृहस्थ सन्त थे, आपन अपने जीवन में कभी स्वय्म के लिये दान, दक्शिना नहीं ली, एकदम सादा जीवन, ओर कइ प्रत्यक्श प्रमाण दिये, जिससे विशाल जन सैलाब आपको भगवान तुल्य पुजते थे, कभी कोइ प्रवचन नहीं किये अपने कर्म से ही वे अपने शिश्यो को शिक्शा दिया करते थे!
दिलीप चित्रे

स्वतंत्रता बाद के युग के अग्रणी भारतीय लेखकों और आलोचकों में से एक दिलीप चित्रे मराठी कवि और आलोचक तथा अंग्रेजी लेखक होने के साथ ही पेंटर और फिल्म निर्माता भी थे। महाराष्ट्र में 1960 में हुए लघु पत्रिका आंदोलन में उनका महत्वपूर्ण योगदान था।

जीवन वृत्त

वह बड़ौदा में 17 सितंबर 1938 को एक मराठी भाषी CKP समुदाय में पैदा हुआ था। उनके पिता पुरुषोत्तम चित्रे अभिरुचि नाम का एक आवधिक प्रकाशित करते थे, जो अपने उच्च, गुणवत्ता के मामले में समझौता न करने बेहद क़ीमती समझा जाता था। दिलीप चित्रे का परिवार 1951 में मुंबई में स्थानांतरित कर गया और उन्होंने अपनी पहली कविताओं का संग्रह 1960 में प्रकाशित किया। वह साठ के दशक में मराठी में प्रसिद्ध "छोटी पत्रिका आंदोलन" के पीछे सब पहले और सबसे महत्वपूर्ण प्रभावों में से एक था। 1975 में, उन्हें आयोवा विश्वविद्यालय, आयोवा सिटी, आयोवा, संयुक्त राज्य अमेरिका के अंतरराष्ट्रीय लेखन कार्यक्रम में एक विजिटिंग फैलोशिप द्वारा सम्मानित किया गया। उन्होंने भारतीय कविता पुस्तकालय, पुरालेख और अनुवाद केन्द्र भारत भवन, एक मल्टी आर्ट फाउंडेशन में एक निर्देशक के रूप भी काम किया है। उन्होंने भोपाल में एक अंतरराष्ट्रीय संगोष्ठी के बाद नई दिल्ली में कवियों का एक विश्व कविता समारोह भी बुलाया।
दिलीप पुरुषोत्तम चित को लोग प्यार से दीपू के नाम से बुलाते थे। उन्होंने 14 साल की उम्र से ही लिखना शुरू किया और 18 साल की उम्र में एक पत्रकार के रूप में करिएर की शुरुआत की। महाराष्ट्र में छोटे पत्रिका को लोकप्रिय बनाने के आन्दोलन में उन्होंने अहम् योगदान दिया। उन्होंने कुछ कवियों के साथ मिलकर ' शब्द ' नाम से एक छोटी पत्रिका को मिलकर लांच किया। बाद में वे कुछ साल के लिए विदेश चले गए और कुछ साल बाद वहां से लौटने पर एक विज्ञापन कंपनी में काम करने लगे। वे पिछले कई साल से कैंसर से पीड़ित थे। 71 साल की अवस्था में उनका 10 दिसम्बर 2009, गुरुवार की सुबह को पुणे में अपने आवास पर निधन हो गया।

साहित्य कर्म

अपने अन्य कर्मों एवं व्यवसायों के साथ ही वे साहित्य से निरंतर जुड़े रहे। वर्ष 1960 में उनका पहला मराठी कविता संग्रह ' कविता ' प्रकाशित हुआ। इसके बाद उनके अनेक कविता संग्रह प्रकाशित हुए।

अनुवाद कार्य

वे एक अच्छे अनुवादक भी थे। उन्होंने 17वीं सदी के मराठी भक्ति कवि तुकाराम की रचनाओं का तुकाके नाम से अनुवाद किया। इस अंग्रेजी अनुवाद ने उनकी ख्याति भारत की सीमाओं के बाहर तक प्रसारित कर दी। उन्होंने 12वीं सदी के भक्ति कवि निनेश्वर द्वारा लिखित काव्य का भी अनुवाद किया।

पुरस्कार/सम्मान

वर्ष 1994 में उन्हें साहित्य अकादमी पुरस्कार प्रदान किया गया।
नुक़्ता

नुक़्ता देवनागरी, गुरमुखी और अन्य ब्राह्मी परिवार की लिपियों में किसी व्यंजन अक्षर के नीचे लगाए जाने वाले बिंदु को कहते हैं। इस से उस अक्षर का उच्चारण परिवर्तित होकर किसी अन्य व्यंजन का हो जाता है। मसलन 'ज' के नीचे नुक्ता लगाने से 'ज़' बन जाता है और 'ड' के नीचे नुक्ता लगाने से 'ड़' बन जाता है। नुक़्ते ऐसे व्यंजनों को बनाने के लिए प्रयोग होते हैं जो पहले से मूल लिपि में न हों, जैसे कि 'ढ़' मूल देवनागरी वर्णमाला में नहीं था और न ही यह संस्कृत में पाया जाता है। अरबी-फ़ारसी लिपि में भी अक्षरों में नुक़्तों का प्रयोग होता है, उदाहरणार्थ 'ر‎' का उच्चारण 'र' है जबकि इसी अक्षर में नुक़्ता लगाकर 'ز‎' लिखने से इसका उच्चारण 'ज़' हो जाता है।
इन भाषाओं में ज एवं ज़, दोनों ही शब्द उपलब्ध एवं प्रयोग होते हैं, एनके अलावा एक अन्य ज़ भी होता है जिनके लिये निम्न शब्द प्रयोग होते हैं: ज के लिये जीम, ज़ के लिये ज़्वाद (ض)/ज़े (ژ‬)/ ज़ाल(ذ)/ज़ोए (ظ) - ये चार अक्षर होते हैं। यहां ध्यान योग्य ये है कि चार अक्षर ज़ के लिये होने के बावजूद ज के लिये जीम (ج) होता ही है। अतः जीम का प्रयोग भी होता है, जैसे जज़्बा में ज एवं ज़ दोनों ही प्रयुक्त हैं। ऐसे ही बहुत स्थानों पर ग के लिये गाफ़ (گ) एवं ग़ (غ) के लिये ग़ैन का भी प्रयोग होता है।
मूल रूप से 'नुक़्ता' अरबी भाषा का शब्द है और इसका मतलब 'बिंदु' होता है। साधारण हिन्दी-उर्दू में इसका अर्थ 'बिंदु' ही होता है।

हिन्दी में नुक्ते के प्रयोग के विषय में मानक

नुक्ता लम्बे समय से हिंदी विद्वानों के बीच विमर्श का विषय रहा है। किशोरीदास वाजपेयी (हिंदी शब्दानुशासन, नागरी प्रचारिणी सभा) जैसे व्याकरण के विद्वान हिन्दी लेखन में नुक्ता लगाने के पक्ष में नहीं हैं। उनका कहना है कि ये सब शब्द अब हिंदी के अपने हो गए हैं और हिंदी भाषी इन शब्दों का उच्चारण ऐसे ही करते हैं जैसे उनमें नुक्ता नहीं लगा हो। बहुत कम लोगों को उर्दू के नुक्ते वाले सही उच्चारण का ज्ञान है। 
केंद्रीय हिंदी निदेशालय द्वारा जारी मानक हिन्दी वर्तनी के अनुसार उर्दू से आए अरबी-फ़ारसी मूलक वे शब्द जो हिंदी के अंग बन चुके हैं और जिनकी विदेशी ध्वनियों का हिंदी ध्वनियों में रूपांतर हो चुका है, हिंदी रूप में ही स्वीकार किए जा सकते हैं। जैसे :– कलम, किला, दाग आदि (क़लम, क़िला, दाग़ नहीं)। पर जहाँ उनका शुद्‍ध विदेशी रूप में प्रयोग अभीष्ट हो अथवा उच्चारणगत भेद बताना आवश्‍यक हो (जैसे उर्दू कविता को मूल रूप में उद्दृत करते समय) , वहाँ उनके हिंदी में प्रचलित रूपों में यथास्थान नुक्‍ते लगाए जाएँ। जैसे :– खाना : ख़ाना, राज : राज़, फन : हाइफ़न आदि।
धर्मधातु

महायान बौद्ध सम्प्रदाय में धर्मधातु (मानक तिब्बती : chos kyi dbyings; चीनी भाषा: 法界) का अर्थ 'सत्य का राज्य' है। महायान दर्शन में इसके समानार्थक अन्य शब्द भी हैं जैसे- 'तथाता' (तथा+ आता), शून्यता, प्रतीत्यसमुत्पाद आदि।
क्रू मॉड्यूल वायुमंडलीय पुनः प्रवेश प्रयोग

प्रारंभिक परीक्षणों

क्रू मॉड्यूल वायुमंडलीय पुनः प्रवेश प्रयोग (CARE) की बरामदगी के लिए भारतीय तटरक्षक बल के जहाज आईसीजीएस समुद्र पहरेदार के साथ 31 अक्टूबर 2014 को एक अभ्यास किया गया।
भारतीय प्रतिभूति और विनिमय बोर्ड

इतिहास

इसकी स्थापना आधिकारिक तौर पर वर्ष 1988 में भारत सरकार द्वारा की गई और भारतीय संसद द्वारा पारित सेबी अधिनियम, 1992 के साथ 1992 में इसे वैधानिक अधिकार दिया गया था। सेबी के अस्तित्व में आने से पहले पूंजी निर्गम नियंत्रक नियामक प्राधिकरण था, जिसे पूंजी मुद्दे (नियंत्रण) अधिनियम, 1947 के अंतर्गत अधिकार प्राप्त थे।
मति नन्दी

मोती नंदी(बांग्ला: মতি নন্দী) [1931-2010] बांग्ला के लेखक थे। उनका जन्म 10 जुलाई 1931 को कोलकाता में हुई थी। उन्होंने कलकत्ता विश्वविद्यालय से शिक्षा ग्रहण की. 3 जनवरी 2010 को उनकी मृत्यु हो गई।

जीवन-वृत

उन्होंने आनंद बाजार पत्रिका में खेल संपादक के तौर पर कार्य किया। उत्कृष्ट पत्रकारिता के लिए 2008 में उन्होंने लाइफ टाइम अवार्ड से सम्मानित किया गया। पहलीबार 1957 में उन्होंने देश साप्ताहिक पत्रिका के लिए कहानी लिखी.
एंड्रयू वीक्स

एंड्रयू वीक्स (२६ जून १९४० – २१ जनवरी २०१३) वेस्टइंडीज़ से क्रिकेट अम्पायर थे। उन्होंने १९८३ से १९९० तक ४ टेस्ट मैचों में और १९८३ से १९८९ तक तीन एकदिवसीय मैच खेले। वो सेंट किट्स से प्रथम अंतरराष्ट्रीय क्रिकेट अम्पायर थे।
कनकलता मोहंती

कनकलता मोहंतीउड़िया भाषा की साहित्यकार थीं। उन्होंने कई उपन्यास एवं 100 से अधिक लघु कहानियां लिखी हैं। उनके प्रमुख उपन्यासों में ‘इटे अंधारा’, ‘केटे ज्वाला’ और ‘अनुराधा’ शामिल हैं।
उद्दीपक

उद्दीपक वह साईकोएक्टिव औषधि है जिनसे मनुष्य के शारीर की और मस्तिष्क की अस्थायी स्थिति को रोकती है। यह वह औषधियाँ है जो मनुष्य के शरीर की कार्यशीलता को बढ़ाती है। इनका सेवन करने से सतर्कता बढती है, नींद कम होती है। उद्दीपक औषधि दुनिया भर में व्यापक रूप में इस्तेमाल की जाती है पर्दर्शन बड़ाने और मनोरंजक दवाओं के रूप में भी इस्तेमाल की जाती है। यह उत्तेजक पदार्थ मध्य और परिधीय तंत्रिका प्रणाली की गतिविधि को बढ़ता है। कई उत्तेजक पदार्थ तो मूड में सुधार और चिंता से राहत के लिए भी सक्षम होते हैं, और कुछ उत्साह की भावना पैदा करने में सहायक होते हैं। इन उत्तेजक औषधियों का प्रभाव इनकी मात्रा पर निर्भर करती है। इन औषधियों के अक्सर अलग-अलग प्रभाव देखे जाते है जैसे की एम्फ़ैटेमिन अधिक मात्रा में लेने से चिंता, डिसथीमिया, सक्रियता और संभावित दिल की विफलता बढती है लेकिन चिंता से राहत मिलती है, उत्साह का निर्माण होता है। उत्तेजक विभिन्न औषधीय तंत्र के माध्यम से अपने प्रभाव डालती है, जिनमें से सबसे प्रमुख नोरीपाइनफ्रिन का माध्यम है। उद्दीपक का अत्यधिक मात्र में सेवन करना खतरनाक होता है क्यूंकि यह मानव शरीर की कार्यशीलता बढ़ा देते है और तंत्रिका पर नियंत्रण कर लेते है। इन पदार्थो का सेवन करने से केंद्रीय तंत्रिका तंत्र का दुरुपयोग होता है, सीएनएस उत्तेजक की लत जल्दी से चिकित्सा, मनोरोग के लिए नेतृत्व कर सकते हैं, मनोसामाजिक गिरावट भी उत्पन्न करते है। इनका लगातार सेवन करने से दवा सहिष्णुता, निर्भरता, और संवेदनशील बनाने के साथ ही एक वापसी सिंड्रोम हो सकता है। यह पदार्थ बहुत सी अपराधिक गतिविधियों को बढ़ावा देता है, और उन अपराधो के न्यायालयिक परिक्षण के लिए सीरम और मूत्र का परीक्षण किया जाता है।
कुक जलसन्धि

यह विश्व की एक प्रमुख जलसन्धि है, जिसके द्वारा न्यूजीलैंड के दोनों प्रमुख द्वीप एक दूसरे से अलग हैं।
महेश दत्त शर्मा

जन्म- 21 अप्रैल 1964 शिक्षा- परास्नातक (हिंदी)
अनेक प्रमुख हिंदी पत्र-पत्रिकाओं में महेश दत्त शर्मा की तीन हज़ार से अधिक विविध विषयी रचनाएँ प्रकाशित हो चुकी हैं। आपका लेखन कार्य सन १९८३ से आरंभ हुआ जब आप हाईस्कूल में अध्ययनरत थे। बुंदेलखंड विश्वविद्यालय, झाँसी से आपने 1989 में हिंदी में एम.ए. किया। उसके बाद कुछ वर्षों तक विभिन्न पत्र-पत्रिकाओं के लिए संवाददाता, संपादक और प्रतिनिधि के रूप में कार्य किया।
आपने विभिन्न विषयों पर अधिकारपूर्वक कलम चलाई और इस समय आपकी लिखी व संपादित की चार सौ से अधिक पुस्तकें बाज़ार में हैं।
हिंदी लेखन के क्षेत्र में उल्लेखनीय योगदान के लिए आपने अनेक पुरस्कार भी अर्जित किए, जिनमें प्रमुख हैं- नटराज कला संस्थान, झाँसी द्वारा लेखन के क्षेत्र में 'यूथ अवार्ड', अंतर्धारा समाचार व फीचर सेवा, दिल्ली द्वारा 'लेखक रत्न' पुरस्कार आदि।
संप्रति- स्वतंत्र पत्रकार, लेखक, संपादक और अनुवादक।
संपर्क : mdswriters@yahoo.com